LABORATORINIS DARBAS: KALIO PERMANGANATO KONCENTRACIJOS NUSTATYMAS, NAUDOJANTIS iPAD


Kalio permanganatas (KMnO4) plačiai naudojamas medicinoje. Jis puikiai dezinfekuoja ir padeda išgyti nuo pėdų grybelio, taip pat nuo įvairių bakterinių ir virusinių ligų, kurios pažeidžia odą, sudaro pūsles ar žaizdas. Iš kalio permanganato yra ruošiamas 100 mg/l tirpalas, kuriame ir mirkomos pažeistos vietos. 
Vilniaus ligoninė gavo kalio permanganato tirpalo siuntą, tačiau jiems kilo abejonių dėl tirpalo koncentracijos, todėl jūsų buvo paprašyta nustatyti kokia tiksli gauto tirpalo koncentracija.
Nustatymui pasinaudosite tuo, kad kalio permanganato tirpalas spalvotas. Žinoma, kuo kalio permanganato yra ištirpę daugiau (t.y. kuo didesnė tirpalo koncentracija), tuo tirpalo spalva bus ryškesnė. Taigi, pamatavus kalio permanganato tirpalo spalvos intensyvumą, jį galima susieti su jo koncentracija. 
Tyrimui pasinaudosite iPad esančiu šviesos jutikliu priekinėje kameroje. Telefonuose ir planšetėse esantys šviesos jutikliai leidžia automatiškai nustatyti ekrano ryškumą, priklausomai nuo aplinkos šviesos kiekio, kuo šviesiau yra aplink, tuo ekranas šviečia ryškiau, taip leisdamas aiškiai viską matyti. Jeigu aplink tamsu, ekranas irgi pritemsta, taip mažiau vargindamas akis ir tausodamas baterijos energiją.  
Programėlė „Science Journal“ leidžia realiu laiku stebėti kokio ryškumo šviesa patenka į priekinę kamerą. Ant kameros uždėjus stiklinę su kalio permanganato tirpalu jis sugers šviesą ir jos mažiau pateks į detektorių. Kuo tirpalas bus tamsesnis (kuo didesnė tirpalo koncentracija), tuo mažiau šviesos pateks į detektorių. Pagal detektoriaus rodmenis ir nustatysite tirpalo koncentraciją. Siekiant gauti tikslius rezultatus reikia atkreipti dėmesį į kelis dalykus:

1. Šviesos sugėrimas labai priklauso nuo tirpalo spalvos ir tirpalo kiekio, todėl matuojant visais atvejais reikia naudoti lygiai tokį patį tirpalo kiekį.
2. Labai svarbu, kad visais atvejais kamerą uždengtų lygi ir skaidri stiklinės dalis (atkreipkite dėmesį, kad ant stiklinės dugno yra įvairių iškilimų ir simbolių).
3. Svarbu, kad į kamerą krintanti šviesa visada būtų tokio paties intensyvumo, kitaip tai darys įtakos rezultatams. Apšvietimo lygis gali keistis net saulei užlindus už debesies, todėl į iPad bus nukreiptas žibintuvėlis. Labai svarbu nejudinti iPad viso matavimo metu. Įrenginiui pajudėjus, duomenis reikia pradėti rinkti iš naujo. 
Darbo tikslas:
Nustatyti nežinomą kalio permanganato tirpalo koncentraciją.

Darbo priemonės:
50 ml matavimo kolbos 2 vnt.
10 ml graduota pipetė 2 vnt
Vienkartinės permatomos plastikinės stiklinės 4 vnt
Vienkartinė permatoma plastikinės stiklinė su 50 ml tiriamojo tirpalo
Vienkartinė stiklinė su tikslios koncentracijos 20,0 mmol/l (0,020 M) KMnO4 tirpalu
Plovyklė su distiliuotu vandeniu
Kriaušė
iPad su programėlėmis „Science Journal“ ir „Grpahical“ PASTABA: ŠIŲ PROGRAMĖLIŲ GALI JAU IR NEBEBŪTI. Vietoje „Science Journal“ galima naudoti alternatyvą įvedus paieškoje „Luxometer“, vietoje „Grpahical“ - „Excell“ ar analogišką. 
Stovas
Žibintuvėlis
Atliekų indas




Darbo eiga:
1 dalis: standartinių tirpalų kalibracinei kreivei ruošimas
Nors ir žinome, kad nuo tirpalo koncentracijos priklausys šviesos, kuri pateks į iPad kamerą, intensyvumas, tačiau rodmenys priklauso nuo dar daugybės faktorių, kuriuos visus tiksliai įvertinti galimybių nėra. Siekiant į viską atsižvelgti, visų pirma reikia pasiruošti kalibracinius tirpalus. Jie bus ruošiami iš turimo tikslios koncentracijos tirpalo. 
Tirpalo nr. 1 paruošimas: Graduota pipete imama 2 ml tikslios koncentracijos tirpalo. Jis pilamas į 50 ml matavimo kolbą. Pilama distiliuoto vandens iki daugmaž trečdalio kolbos tūrio. Pamaišoma sukamaisiais judesiai. Tada pilama distiliuoto vandens iki kolboje esančio brūkšnio (menisko apačia turi sutapti su brūkšniu). Matavimo kolba užkemšama kamščiu ir gerai išmaišoma vartant. Visas kolboje esantis tirpalas išpilamas į plastikinę stiklinę nr. 1.
Tirpalo nr. 2 paruošimas: Graduota pipete imama 4 ml tikslios koncentracijos tirpalo. Jis pilamas į 50 ml matavimo kolbą. Pilama distiliuoto vandens iki daugmaž trečdalio kolbos tūrio. Pamaišoma sukamaisiais judesiais. Tada pilama distiliuoto vandens iki kolboje esančio brūkšnio (menisko apačia turi sutapti su brūkšniu). Matavimo kolba užkemšama kamščiu ir gerai išmaišoma vartant. Visas kolboje esantis tirpalas išpilamas į plastikinę stiklinę nr. 2.
Tirpalo nr. 3 paruošimas: Graduota pipete imama 6 ml tikslios koncentracijos tirpalo. Jis pilamas į 50 ml matavimo kolbą. Pilama distiliuoto vandens iki daugmaž trečdalio kolbos tūrio. Pamaišoma sukamaisiais judesiais. Tada pilama distiliuoto vandens iki kolboje esančio brūkšnio (menisko apačia turi sutapti su brūkšniu). Matavimo kolba užkemšama kamščiu ir gerai išmaišoma vartant. Visas kolboje esantis tirpalas išpilamas į plastikinę stiklinę nr. 3.
Tirpalo nr. 4 paruošimas: Graduota pipete imama 8 ml tikslios koncentracijos tirpalo. Jis pilamas į 50 ml matavimo kolbą. Pilama distiliuoto vandens iki daugmaž trečdalio kolbos tūrio. Pamaišoma sukamaisiais judesiais. Tada pilama distiliuoto vandens iki kolboje esančio brūkšnio (menisko apačia turi sutapti su brūkšniu). Matavimo kolba užkemšama kamščiu ir gerai išmaišoma vartant. Visas kolboje esantis tirpalas išpilamas į plastikinę stiklinę nr. 4.

2 dalis: Matavimas

Atlliekamas kalibracinių tirpalų (nr. 1 – 4) ir tirpiamojo tirpalo (X) matavimas. iPad atrakinamas (du kart paspaudus pagrindinį mygtuką). Jeigu neįjungta, įjungiama programėlė „Science Journal“, spaudžiamas + esantis dešiniajame apatiniame kampe, vidurinėje juostoje pasirenkamas apskritimas, per kurio vidurį eina bangelė, atsiradusiame mėlyname fone pasirenkamas lemputės simbolis.  Ant priekinės kameros vienas po kito uždedami kalibraciniai tirpalai (nr. 1 – 4) ir tirpalas X, bei fiksuojami matavimo rezultatai (labai svarbu, kad visais atvejais kamerą uždengtų lygi ir skaidri stiklinės dalis (atkreipkite dėmesį, kad ant stiklinės dugno yra įvairių iškilimų ir simbolių)). Matavimo rezultatai (šviesos intensyvumas), surašomi į rezultatų lapą. Pastaba: dėl to, kad padedant ant kameros tirpalas sujuda, iš pradžių rodmenys gali kiek šokinėti, todėl prieš fiksuojant svarbu palaukti kol rodmenys nusistovės.

3 dalis: Kalibracinės kreivės brėžimas ir rezultatų apdorojimas

Visų pirma atsakymų lape apskaičiuojamos kalibracinių tirpalų koncentracijos mg/l (M (KMnO4) = 158 g/mol).
Atidaroma programėlė „Graphical“. Pasirenkama New Experiment, o tada Manual Entry. Pasirenkamas langelis žemiau X, ten įvedama koncentracija, o Y – šviesos intensyvumas gautas matuojant tą tirpalą. Spaudžiama next. Suvedus visus duomenis, grafiko apačioje, kairėje pusėje paspaudžiama ant kreivės mygtuko ir pasirenkama „apply curve fit“. Jums nubrėžiama kalibracinė tiesė ir parašomi jos parametrai. Svarbūs parametrai yra tiesės lygtis ir koeficientas r. Koeficientas r parodo kaip gerai į tiesę sugula atidėti taškai. Kuo r yra artimesnis 1, tuo rezultatai geresni. Koeficientas r parašomas atsakymų lape. Jums duoti koeficentai m ir b, kurie atitinka tiesės lygtyje esančius skaičius prie x ir kitą skaičių esantį tiesės lygtyje. Pagal skaičius sudarome tiesės lygtį (pvz. jei m = 0,153, o b = -1,38 tiesės lygtis bus y = 0,153x – 1,38). Tiesės lygtis užrašoma atsakymų lape. 
X ašyje pas mus atidėta tirpalo koncentracija, Y ašyje, šviesos intensyvumas. Mes turime nežinomos koncentracijos tirpalo šviesos intensyvumą, tačiau norime rasti koncentraciją. Tam tiesės lygtyje reikia išsireikšti x. Išreiškiame lygtį ir vietoje y įsistatę šviesos intensyvumo rodmenys, gauname tiriamojo tirpalo koncentraciją. 
Galiausiai įvertinama ar ligoninę pasiekęs tirpalas yra tinkamos koncentracijos. Kadangi pasiekęs tirpalas dar yra skiedžiamas 5 kart, tai jo koncentracija turėtų būti 500 mg/l. Leidžiama paklaida ± 25 mg/l. Išvada apie tirpalo tinkamumą parašoma atsakymo lape. 


Atsakymų lapas:
	Tirpalo nr.
	Mililitrų paimta
	Koncentracija, mg/l
	Šviesos intensyvumas, EV

	1
	2
	
	

	2
	4
	
	

	3
	6
	
	

	4
	8
	
	



Rezultatai gauti nubrėžus kalibracinę tiesę:
	r
	

	Tiesės lygtis
	y =

	Tiesės lygtis išsireiškus x
	x =



Tirpalo X koncentracijos nustatymas:
	Tirpalo X šviesos intensyvumas, EV
	

	Tirpalo X koncentracija, mg/l
	

	Ar tirpalas tinkamos koncentracijos
	



Skaičiavimams:
	




Teoriniai klausimai:

[image: Image result for manganese periodic table]
1. Koks mangano oksidacijos laipsnis junginyje KMnO4? (1 taškas)
	Atsakymas: 



2. Kokiomis savybėmis (oksidacinėmis ar redukcinėmis) pasižymi KMnO4? Atsakymą pagrįskite. (2 taškai)
	



3. Į ligoninę buvo atvežta 300 ml 1 mol/l KMnO4 tirpalo. Kiek iš jo galima paruošti 100 mg/l tirpalo? (laikykite, kad tirpalo tankis abejais atvejais yra 1 g/cm3). M (KMnO4) = 158 g/mol. (2 taškai)
	Sprendimas:



Kalio permanganatas gali būti gaunamas šiuo būdu:
2 MnO2 + 4 KOH + O2 → 2 K2MnO4 + 2 H2O
K2MnO4 + H2O → KMnO4 + KOH + H2
4. Antra reakcijos lygtis neišlyginta. Išlyginkite ją. (1 taškas)
	      K2MnO4 +        H2O →          KMnO4 +        KOH +       H2



5. Kiek daugiausia g KMnO4 galima pagaminti iš 26,1 g MnO2, jei kiekvienos reakcijos išeiga – 80 procentų? M (MnO2) = 87 g/mol. (4 taškai)
	Sprendimas:

